*101. számú előterjesztés*

*Tájékoztató a 2020. évi adóigazgatási feladatok végrehajtásáról, az adóterv teljesüléséről*

|  |
| --- |
| **Előterjesztő:** Kondriczné dr. Varga Erzsébet jegyző**Készítette:** Kőművesné Monigl Zsuzsanna főtanácsos Dárdai Adrienn vezető tanácsos**Törvényességi ellenőrzést végezte**: Kondriczné dr. Varga Erzsébet jegyző |

**Tisztelt Képviselő-testület!**

A Bátaszéki KÖH által ellátott adóigazgatás 2020. évi feladatairól az alábbi tájékoztatás adom:

*Az adóigazgatás által ellátandó feladatok:*

* *A központi és helyi adójogszabályokban meghatározott, jegyzői hatáskörbe utalt adóigazgatási feladatok elvégzése.*
* *A központi adójogszabályokból eredő helyi rendeletalkotás előkészítése.*
* *A helyi adórendeletek végrehajtásának érvényesítése.*
* *A helyi adók bejelentésével, kivetésével, közlésével és beszedésével kapcsolatos feladatok ellátása.*

*Egyéb feladatok:*

* folyószámlák vezetése;
* adószámlákra beérkező banki utalások és postai befizetések könyvelése, költségvetési számlára történő utalása;
* bevallások, folyószámlán történő előírások rögzítése,
* tulajdonjog változások folyamatos regisztrálása;
* adótúlfizetések rendezése
* adó és értékbizonyítvány kiadása;
* adóigazolások kiadása;
* talajterhelési díjjal kapcsolatos feladatok;
* vállalkozók adóügyeivel kapcsolatos ügyintézés, regisztráció;
* bevallások feldolgozása;
* gépjármű adó hátralékával kapcsolatos feladatok;
* értesítések, csekkek félévenkénti elkészítése, postázása;
* csoportos beszedési megbízások elkészítése, továbbítása, feldolgozása;
* méltányossági kérelmek előkészítése, határozathozatala, feldolgozása;
* folyamatos behajtási cselekmények elkészítése, nyilvántartása, feldolgozása;
* NAV-nak elektronikus adatszolgáltatás önkormányzati adóhátralékról;
* adóellenőrzések előkészítése, feldolgozása;
* adók módjára behajtandó köztartozások nyilvántartása, behajtása;
* behajthatatlan adótartozások, elévült tételek nyilvántartása
* zárási összesítők negyedéves, féléves, éves adatok elkészítése, jelentése, adatszolgáltatása;
* havi adóbevételek számlánkénti bontása, nyilvántartása, költségvetésnek jelentése, adatszolgáltatása;
* adóerőképesség nyilvántartása, elkészítése, jelentése, adatszolgáltatása;
* ügyfélfogadás, adóalanyok felkutatása;
* valamennyi iratanyag nyilvántartása, ügyiratkezelése, határidőre történő leadása;
* Bátaszék, Alsónána, Alsónyék és Sárpilis község önkormányzat teljes körű adóigazgatási feladatok elvégzése,
* a központi adójogszabályokból adódó rendelettervezetek, adóügyekkel kapcsolatos testületi előterjesztések előkészítése,
* az önkormányzati gazdálkodásához kapcsolódó bevételi javaslat kidolgozásának előkészítése;
* a panaszok kivizsgálása;
* az adóbevételek alakulásának figyelemmel kísérése;
* az ingatlan-végrehajtás elrendelése, előkészítése.

**Ügyiratforgalom, ügyintézés**

Az elmúlt esztendőben a Bátaszéki Közös Önkormányzati Hivatalban 3 fő létszám látta el a 4 település Bátaszék, Alsónyék, Alsónána és Sárpilis adóigazgatási feladatait. A dömpingmunkák (adókivetések) idején kisegítőket is kellett alkalmazni, hogy a jogszabályban meghatározott ügyintézési határidőket tartani tudja a csoport.

A hivatal ügyiratainak 50 %-át az adócsoport készíti. Ez az adminisztrációs munka jelentősen leterheli az ügyintézőket, ennek ellenére az ügyirathátralék nem jelentős és ezek is javarészt olyan speciális ügyek, melyek ügyintézése gyakorta külső okokból elhúzódik.

**2020-ban bátaszéki adóügyekben keletkezett és iktatott ügyiratok száma közel 13.000 db volt.**

**Ebből 2590 db volt a határozat, fellebbezést nem nyújtottak be.**

Fentiekhez csatolva félévente (I. és II. félévi) összesen 3.590 db/ félév egyenlegértesítő került kézbesítésre. A behajtási időszakban pedig közel 1000 db hátralékos felszólítás és csekk lett kinyomtatva, kipostázva tértivevényes kézbesítéssel.

2020 évben a következő számú bevallások kerültek feldolgozásra:

* 579 db állandó jellegű iparűzési adóbevallás
* 260 db magánszemélyek kommunális adóbevallása (törlés-előírás)

2020 évben az adózóknak küldött iratok száma:

* 2590 db kiadott határozat
* 579 db helyi iparűzési adóbevallás feldolgozásáról készült napi számfejtés
* 584 db hátralékos felszólítás
* 6 db méltányossági eljárás került lefolytatásra.
* 3590 db/félév egyenlegértesítő

**Bevételek alakulása 2020-ben:**

Az adóigazgatás hatékony és jó munkája kulcsfontosságú az önkormányzat számára. A beszedett adóforintok adják az önkormányzat saját bevételeinek döntő többségét, így meghatározzák az önkormányzati költségvetés finanszírozhatóságát.

|  |  |  |  |  |
| --- | --- | --- | --- | --- |
| **Bátaszék 2020.év** |  |  |  |  |
|  |  |  |  |  |
|  | **Önkormányzat**  **összesen**  **( e Ft)** | **Helyi adóból**  | **Átengedett központi adó** |
|  |
|  |
| **Iparűzési adó (e Ft)** | **Magánszemélyek kommunális adója** | **Gépjárműadó (e Ft)**  |  |
|  |
| Hátralék 2020.01.01-én | 55 298\* | 19 606 | 6 333 |  6 889 |  |
| Folyó évi előírás | 435 207 | 344 205 | 31 919 | 56 276 |  |
| **Követelések összesen: (hátralék + folyóév)** | **490 505** | **363 811** | **38 252** | **63 165** |  |
| **Befizetés összesen:** | **432 472** | **335 044** | **31 455** | 62 050 |  |
| **Követelés-befizetés aránya** | **88%** | **92%** | **83%** | **98%** |  |
| Hátralék 2020.dec.31-én | 58 058  | 20 024  | 7 283 | 7 262 |  |
| **Önkormányzatnál maradó adó összesen:** | **349 940** | **317 092** | **31 380** | **0** |  |

Megjegyzés: \*az összeg tartalmazza az egyéb adószámlán kimutatott hátralékok összegét is, mely kimutatás megtalálható az

1. számú mellékletben.

Fenti táblázatból jól látható, hogy az adó megfizettetése és behajthatósága –a 2020-as évben a koronavírus okozta világjárvány kedvezőtlen hatásaira figyelemmel – nehéz feladat, tekintettel arra, hogy a térségben még mindig kevés a munkavállalási lehetőség, ebből adódóan a lakosság közteherviselése is problémákat okoz.

**Adónemenként vizsgálva az adóbeszedés az alábbiak szerint alakult:**

# 1.) Építményadó, telekadó és vállalkozók kommunális adója

Az Önkormányzat 2007-től nem adóztatja az építményeket, a telekadó pedig 1999. évtől megszűnt, a vállalkozók kommunális adója adónemet 2010.12.31-vel törölték a Helyi adó törvényből, azonban a számlán fennálló hátralék miatt nyilvántartása még kötelező.

**2.) Magánszemélyek kommunális adója**

## Magánszemélyek kommunális adójának éves mértéke 13 000.-Ft/adótárgy /év.

## Az adózók száma 2462 Fő.

## Ebben az adónemben a folyó évi terhelés 31.918.967.- Ft. A 2020. évben összesen 31.455.143 Ft kommunális adót fizettek az adóalanyok. Ebből a 2020. évi terhelésre 30.211.433.- Ft, az elmúlt évek hátralékára 1.073.513.- Ft lett elszámolva. (170.197.-Ft adóalany beazonosítása miatt átfutó tételként lett rögzítve).

**3.) Helyi iparűzési adó**

A helyi iparűzési adómértéke 2 %. Az adóalanyok száma 780db. Ez az adónem alkotja az Önkormányzat adóbevételeinek közel 85 %-át, ezért az adónem teljesülése kiemelt jelentőséggel bír.

A részletes adatokat a fenti táblázat tartalmazza.

***2020-as adóévben az iparűzési adó bevallási határideje 2020.05.31. napja helyett a vírushelyzetre való tekintettel 2020.09.30. napjára változott. Ezen adónemmel kapcsolatos felhívások és behajtási cselekmények később kezdődtek el, így a végrehajtás egy része is a 2021-es adóévre helyeződött át.***

**4.) Földbérbeadásból származó jövedelem**

Termőföld bérbeadásból származó bevétel nem volt a 2020. év során.

**5.) Gépjárműadó**

Ennél az adónemnél az önkormányzatnak adótétel megállapítási joga nem volt. A Kormányhivataltól minden hónapban megküldött gépjárművel kapcsolatos adatokban történt változás volt az alapja a gépjárműadó terhelésének.

2013. évtől kezdődően 2019.12.31-ig az önkormányzat által beszedett gépjárműadó összege megoszlott 60%-ban a központi költségvetés és 40%-ban az önkormányzatok költségvetése között.

***A 2020. évi új szabályozás alapján a települési önkormányzat által 2020. január 1-jétől beszedett gépjárműadó teljes összege a központi költségvetést illeti meg.***

***A Magyarország 2020. évi központi költségvetésének a veszélyhelyzettel összefüggő eltérő szabályairól szóló 92/2020. (IV. 6.) Korm. rendelet (a továbbiakban: Korm. rendelet) 4. §-a a Magyarország 2020. évi költségvetéséről szóló 2019. évi LXXI. törvény (a továbbiakban: Kvtv.) 37. § (1) bekezdés a) pontja szerinti, a települési önkormányzat által beszedett gépjárműadónak a települési önkormányzat költségvetését megillető, %-os mértékétől, valamint az államháztartásról szóló 2011. évi CXCV. törvény 83/A. §-ában foglalt gépjárműadó megosztási kötelezettségtől történő eltérő szabályrendszert állapít meg. A Korm. rendelet 4. § (1) bekezdése szerint a Kvtv. 37. § (1) bekezdés a) pontjában meghatározottaktól eltérően a gépjárműadóról szóló törvény alapján a belföldi gépjárművek után a települési önkormányzatot az általa 2020. évben beszedett gépjárműadó nem illeti meg.***

***Az Önkormányzatnak így közel 21.000.000.-Ft bevétel kieséssel kellett számolnia.***

A részletes adatokat a táblázat tartalmazza.

**6.) Talajterhelési díj**

Alapvető cél a lakosság rászorítása a szennyvízhálózatra való rákötésre. Ezt a célt szolgálja a 2003. évi LXXXIX. a környezetterhelési díjról szóló törvény módosítása, mely 2012.02.01-től a talajterhelési díj mértékét 120 Ft/m3-ről 1 200 Ft/m3-re emelte. Folyamatosan nyomon kell követni – az iparűzési adóhoz hasonlóan - a bevallási kötelezettség teljesítését, folyószámla előírásokat, befizetéseket. A tapasztalatunk szerint a törvénymódosítás elérte célját, mert évről évre többen kötnek rá a szennyvízhálózatra.

Talajterhelésből befolyt összeg: **511.800 Ft.**

**7.)Pótlék**

A pótlékszámlán a folyó évi előírás **1.189.994.-Ft**, ez egyrészt a korábbi évek tőketartozásainak kamatából, másrészt a múlt évekre történt előírásokból adódik. Az adóhatóságnál befizetett pótlék **899.017.- Ft.**

**8.)Bírság**

Az adóhatóság **670.000 Ft** bírságot szabott ki, erre az adónemre az adott évre és a korábbi kivetésekre **154.350 Ft** befizetés érkezett.

Az adózás rendjéről szóló 2017.évi CL.törvény (Art) szerint az adókötelezettség határidőn belüli nem, illetve nem jogszerű teljesítése esetén az adóhatóság a természetes személy adózót ötvenezer forint, a nem természetes személy adózót százezer forint mulasztási bírsággal sújtja és - a mulasztás jogkövetkezményeire történő figyelmeztetés mellett - tizenöt napos határidő tűzésével ismételten felhívja az adókötelezettség jogszerű teljesítésére. *A kötelezettség határidőben történő teljesítése esetén az e bekezdés alapján kiszabott bírság mérsékelhető vagy elengedhető.* Ennek megfelelően többször történt mulasztási bírság kiszabása, de a kötelezettség határidőben teljesült, így az adóhatóság a bírságot elengedte.

**9.)Egyéb beszedési számla**

Ezen a számlán kerül nyilvántartásra saját és idegen szabálysértési bírságokhoz kapcsolódó tételek.

A 2020. évben ezen a számlán forgalom nem volt.

**10.)Idegen bevételek számla**

Ezen a számlán jelenik meg az idegen helyről kimutatott adók módjára behajtandó köztartozás.

2020. évben a helyesbített folyó évi kivetés **1.056.782. Ft,** míg a bevétel **672.072. Ft** volt.

**Az adóhatóság által végzett ellenőrzések, behajtási és végrehajtási cselekmények**

|  |  |
| --- | --- |
| **Végrehajtási cselekmények 2020 Bátaszék** |  |
| **Cselekmény megnevezése** | **db** |
| **Felhívás** | 584 |
| **Egyéb megkeresések (MEP,NYUFI)** | 101 |
| **Gj.forgalomból kivonás** | 8 |
| **Hatósági átutalás (inkasszó)** | 80 |
| **Munkabér/nyugdíj letiltás** |  52 |
| **Pénzintézet megkeresés** | 403 |
| **Végrehajtási cselekmények 2020. évben** |
|   | Darab | Behajtás alá vont összeg (Ft) | Behajtott összeg (Ft) | Arány (%) |
| Nyugdíj letiltás/Munkabér letiltás | 52 | 1.455.630 | 291.126 | 20% |
| Hatósági átutalás (inkasszó) | 80 | 6.651.796 | 4.115.515 | 62% |
| Gépjármű forgalomból való kivonás kezdeményezése | 8 | 220.135 | 26.110 | 12% |

Ezen behajtási cselekmények folyamatosak, havi szinten kerülnek az adós számlájára, így a kiegyenlítés elhúzódhat a következő évre.

***A behajtást nehezítette, hogy a koronavírus megjelenését követően a Kormány rendeletben szabályozta az adóhatóság előtt folyamatban lévő, az adóhatóság által foganatosítandó végrehajtásokat.***

***Az 57/2020. (III.23.) Kormány rendelet az élet-és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során a végrehajtással kapcsolatban teendő intézkedésekről szóló rendelet értelmében a már folyamatban lévő végrehajtási cselekményeket szüneteltetni kellett, illetve új végrehajtási cselekményt nem lehetett foganatosítani.***

**Ellenőrzés:**

Az elmúlt évben Bátaszék város illetékességi területén adóellenőrzést 6 jogi személy esetében folytatott le az adóhatóság. Az egyéni vállalkozók esetében a NAV-tól több esetben kértünk névre szólóan SZJA bevallási adatokat, hogy az iparűzési adó bevallás adataival összevetve hivatalból ellenőrizni tudjuk a hipa összegének helyességét.

Minden adóévben az adócsoport jogszabályi felhatalmazás alapján *a Földhivataltól* egyszeri alkalommal megkéri adóellenőrzés végett a Bátaszék településhez tartozó földkönyvi adatokat. Ezen adatok alapján lehetséges az illetékességi területen lévő ingatlanok és egyben a kommunális adó megfizetésének ellenőrzése. Továbbá minden évben egyszeri alkalommal az adóbevallási időszak határidejének letelte után *a NAV-tól* megkérjük iparűzési adó bejelentkezés és bevallás ellenőrzése céljából a Bátaszéki Közös Önkormányzati Hivatalhoz tartozó egyéni vállalkozók – 600. ezer forintot meghaladó őstermelők - családi vállalkozások – újonnan indult gazdasági társaságok névsorát.

**Behajtás:**

2017. 01.01.-től az adózás rendjéről szóló 2017. évi CL. törvény (Art) értelmében a fővárosi és megyei kormányhivatal vagy járási hivatal, rendőrség megkeresése alapján az adók módjára behajtandó köztartozás tekintetében az illetékes állami adóhatóság jár el. Így 2017.-től a **munkaügyi,** **földhivatali, halvédelmi és gyámhatósági behajtások, rendőrségi közigazgatási bírságok** átkerültek a NAV hatáskörébe.

|  |
| --- |
| Fenti szervekkel napi kapcsolatban áll az adócsoport, melyek közül kiemelkednek az okmányirodák, állami adóhatóság (NAV), egészségbiztosítási pénztárak, pénzintézetek, bankok, Nyugdíjfolyósító Igazgatóság, végrehajtói irodák, földhivatalok, rendőrkapitányságok, Magyar Államkincstár (MÁK), könyvelők. |
|  |  |  |

Az adócsoport munkatársai a 2020. évben törekedtek arra - figyelembe véve a koronavírus általi rendkívüli helyzetet és a kormányrendelet által leállított végrehajtást- hogy minél nagyobb behajtás alá vont összeget tudjanak az önkormányzat részére beszedni az elmúlt évben is.

**ASP RENDSZER MŰKÖDÉSE AZ ÖNKORMÁNYZATI ADÓRENDSZERBEN**

A Magyarország helyi önkormányzatokról szóló 2011. évi CLXXXIX. törvény (Mötv) 2016. július 1-től hatályos módosítása, a Mötv. 114. §-a kötelezően bevezetni rendelte az önkormányzati feladatok végzését segítő és szabályozó informatikai rendszert, az ASP-t (Application Service Provider)

Az elektronikus közigazgatás kiterjesztésének egyik fontos eleme az önkormányzatoknál folyó, lényegében a teljes lakosságot érintő közigazgatási munka informatikai eszközökkel történő támogatása. Az önkormányzati feladatellátás egységességének biztosítása, az ország és az önkormányzatok pénzügyi stabilitásának megőrzése érdekében a feladatellátáshoz az állam az ASP-n keresztül támogatást biztosít.

Bátaszék Közös Önkormányzati Hivatal 2018.03.12-én sikeresen átmigrálta az adóügyi adatokat az országosan egységes ASP Adó szakrendszerbe. Ezen időpont óta ebben a rendszerben dolgozik az adócsoport.

Kérem, hogy a beszámolómat szíveskedjenek elfogadni.

**H a t á r o z a t i j a v a s l a t :**

**Tájékoztató a 2020. évi adóigazgatási feladatok végrehajtásáról, az adóterv teljesüléséről**

Bátaszék Város Önkormányzata Képviselő-testületének - a Kormány által a 27/2021. (I. 29.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a 2020. évi adóigazgatási feladatok teljesítéséről szóló beszámolót elfogadja.

*Határidő:* 2021. június 4.

*Felelős:* Kondriczné dr. Varga Erzsébet jegyző

*Határozatról értesül:* irattár